cyanic-selkie/wikianc huggingface dataset:
Χαρτί Kraft
Χαρτί Kraft (Kraft paper) είναι τύπος χαρτιού που παράγεται από τη φερώνυμη χημική μέθοδο πολτοποίησης του ξύλου. Η μέθοδος Kraft αποτελεί σήμερα την πιο διαδεδομένη μέθοδο παραγωγής χαρτοπολτού στον πλανήτη μας. Χρησιμοποιείται κυρίως ξύλο ελάτης, πεύκου, σημύδας και ερυθρελάτης.
280px|μικρογραφία|δεξιά|Βιομηχανία παραγωγής χαρτιού Kraft μικρογραφία|250px|Ξυλοτεμαχίδια έτοιμα για χημική πολτοποίηση
Η μέθοδος περιλαμβάνει κατεργασία των ξυλοτεμαχιδίων με υδατικό διάλυμα καυστικού νατρίου και θειούχου νατρίου τα οποία «σπάνε» τους δεσμούς της λιγνίνης και «ελευθερώνουν» τις ίνες της κυτταρίνης. Η λέξη Kraft είναι γερμανική, συνώνυμη της λέξης «δύναμη». Η μέθοδος αυτή αναπτύχθηκε από τον ερευνητή Carl F. Dahl το 1879 και η πρώτη μονάδα χαρτοπολτού λειτούργησε στη Σουηδία το 1890 χρησιμοποιώντας αυτή την τεχνολογία.
Το βήμα-σταθμός στην εξέλιξη της μεθόδου υπήρξε η καινοτομία του Σουηδού Τόμλινσον (G.H. Tomlinson) στις αρχές τις δεκαετίας του ‘30 με την εφεύρεση του συνεχούς χωνευτηρίου πολτοποίησης. Αυτό επέτρεψε την ανάκτηση και επαναχρησιμοποίηση των ανόργανων χημικών της μεθόδου. Στα μέσα της δεκαετίας του ‘40, η μέθοδος Kraft κυριάρχησε σ’ όλες τις χώρες του κόσμου υποσκελίζοντας την έως τότε κυρίαρχη όξινη θειώδη μέθοδο.
Για την παραγωγή του χαρτιού κραφτ, ξυλοτεμαχίδια τροφοδοτούνται σε μεγάλα χωνευτήρια τα οποία αντέχουν σε υψηλές πιέσεις και έχουν δυνατότητα παραγωγής >1.000 τόνους πολτού την ημέρα. Η πολτοποίηση του ξύλου, δηλ. η μετατροπή του ξύλου σε πολτό (ίνες) διαρκεί μερικές ώρες (3-6 ώρες) σε θερμοκρασίες περίπου 130-180 βαθμούς Κελσίου. Ο παραγόμενος πολτός έχει μεγαλύτερο μήκος ινών και υψηλότερες μηχανικές αντοχές σε σύγκριση μ’ άλλες μεθόδους. Στη συνέχεια έπονται τα στάδια του καθαρισμού, της συμπύκνωσης, της λεύκανσης και τα βασικά στάδια παραγωγής του χαρτιού.
Παραπομπές
Κατηγορία:Ξύλο Κατηγορία:Επιστήμη ξύλου
Νίκος Βασιλείου
Ο Νίκος Βασιλείου, (Πάτρα 1958), ήταν Έλληνας διεθνής αθλητής της κολύμβησης και της υδατοσφαίρισης έπειτα προπονητής και διαιτητής στο ίδιο άθλημα. Είναι παντρεμένος με τρία παιδιά και είναι καθηγητής φυσικής αγωγής στο Πανεπιστήμιο Πατρών. Είναι επίσης διαιτητής υδατοσφαίρισης διεθνής με σήμα FINA.
Παράλληλα με την υδατοσφαίριση ήταν και στο τμήμα κολύμβησης του ΝΟ Πατρών όπου ήταν και διεθνής, πρώτη φορά με την εθνική νέων το 1974 κι έπειτα με την εθνική αντρών. Το 1973 στο πανελλήνιο νέων-νεανίδων στα 100 μ. ελευθέρας ήταν 4ος αλλά ήταν 2ος στα 200 ελευθέρας. Το 1974 ήταν πρώτος στους περιφερειακούς αγώνες δυτικής Ελλάδας στα 100 μέτρα ελευθέρας και την ίδια χρονιά ήταν αν συμμετάσχει με την εθνική νέων στους Βαλκανικούς αγώνες κάτι που δνε έγινε λο΄γω της Τουρκικής εισβολής στην Κύπρο. Στο πανεπαρχιακό του 1974 ήταν 2ος στα 200 ελευθέρας και στο πανελλήνιο πρωτάθλημα ήταν 5ος στα 100 ελευθέρας.
Με την εθνική ομάδα αντρών πήρε μέρος το 1978 στο Βαλκανικό κύπελο, ενώ στα 100 ελευθέρας είχε προσωπικό ρεκόρ κάτω από ένα λεπτό, 59,32.
Παραπομπές
Κατηγορία:Κολυμβητές του Ν.Ο. Πατρών Κατηγορία:Υδατοσφαιριστές του Ν.Ο. Πατρών Κατηγορία:Έλληνες διαιτητές της υδατοσφαίρισης Κατηγορία:Έλληνες προπονητές υδατοσφαίρισης Κατηγορία:Έλληνες αθλητές της κολύμβησης Κατηγορία:Προπονητές υδατοσφαίρισης Ν.Ο. Πατρών Κατηγορία:Έλληνες γυμναστές
Μπούγιο
μικρογραφία|Χάρτης του βασιλείου Μπούγιο Το Μπούγιο, ή Πούγιο (Κορεατικά: 부여, Χάντσα: 夫餘, κορεατική προφορά: [pu.jʌ]), ήταν αρχαίο βασίλειο που βρισκόταν σε μια περιοχή που αντιστοιχεί στη σημερινή κεντρική επαρχία Τζιλίν στην Μαντσουρία της Κίνας. Το βασίλειο υπήρχε ως ανεξάρτητη οντότητα για 6 αιώνες, από τα τέλη του 2ου αιώνα π.Χ. έως τα μέσα του 4ου αιώνα μ.Χ.
Το Κογκουριό και το Μπέκτζε, δύο από τα τρία βασίλεια της Κορέας, θεωρούσαν τους εαυτούς τους ως διάδοχα βασίλεια του Μπούγιο.
Παραπομπές
Κατηγορία:Αρχαία ιστορία της Κορέας Κατηγορία:Αρχαίοι λαοί Κατηγορία:Πρώην κράτη της Κορέας Κατηγορία:Πρώην κράτη της Ανατολικής Ασίας Κατηγορία:Ιστορία της Μαντζουρίας
Λύσανδρος Γεωργαμλής
Ο Λύσανδρος Γεωργαμλής (Αθήνα, 25 Φεβρουαρίου 1962) είναι Έλληνας παλαίμαχος διεθνής ποδοσφαιριστής και νυν προπονητής.
Σε συλλογικό επίπεδο
Ξεκίνησε την επαγγελματική του καριέρα το 1980 ως αμυντικός στην ΑΕΚ προερχόμενος από τις ακαδημίες του συλλόγου στις οποίες είχε ενταχθεί το 1974, καθώς εκείνη την εποχή το "φυτώριο" της ΑΕΚ ήταν σε μεγάλη ακμή και μαζί του από εκεί ξεκίνησαν οι μετέπειτα πρωταγωνιστές του συλλόγου και συμπαίκτες του, Στέλιος Μανωλάς, Σπύρος Οικονομόπουλος και Βαγγέλης Βλάχος. Αγωνίστηκε στην ΑΕΚ μέχρι το 1985, όταν πήρε μετεγγραφή στον Παναθηναϊκό όπου παρέμεινε μέχρι το 1992. Κατά τη διάρκεια της παραμονής του στον Παναθηναϊκό κατέκτησε τρία πρωταθλήματα, τέσσερα κύπελλα, ένα Σούπερ Καπ, τη στιγμή που η ομάδα είχε επίσης επιτυχημένες πορείες στις ευρωπαϊκές διοργανώσεις. Το 1992, εντάχθηκε στον ΟΦΗ προσφέροντας τις υπηρεσίες του στον σύλλογο για δύο χρόνια. Μετά από ένα μικρό πέρασμα στην Καλαμάτα εντάχθηκε στον Ηρακλή (1995-96) και αργότερα στον Εθνικό Πειραιώς. Τον Φεβρουάριο του 1999 πήγε στον Αθηναϊκό, και με τη λήξη της σεζόν το καλοκαίρι του ίδιου έτους τερμάτισε την ποδοσφαιρική του καριέρα.
Στις εθνικές ομάδες
Με την εθνική Ελλάδας πραγματοποίησε συνολικά 6 συμμετοχές το διάστημα 1987-1988. Το ντεμπούτο του πραγματοποιήθηκε στις 16 Δεκεμβρίου 1987 στον εντός έδρας αγώνα (διεξήχθη στη Ρόδο) εναντίον της Ολλανδίας, όταν υπό τις οδηγίες του Μίλτου Παπαποστόλου αγωνίστηκε βασικός σε ολόκληρη την αναμέτρηση. Η τελευταία του συμμετοχή πραγματοποιήθηκε σχεδόν δέκα μήνες αργότερα, στις 19 Οκτωβρίου 1988, στον εντός έδρας αγώνα εναντίον της Δανίας (1-1), ξανά υπό την τεχνική καθοδήγηση του Μίλτου Παπαποστόλου, όπου αγωνίστηκε ως αλλαγή αντικαθιστώντας τον Τάσο Μητρόπουλο.
Τίτλοι
ΑΕΚ
24px Παναθηναϊκός
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές ΟΦΗ Κατηγορία:Ποδοσφαιριστές Π.Σ. Καλαμάτας Κατηγορία:Ποδοσφαιριστές Ηρακλή Θεσσαλονίκης Κατηγορία:Ποδοσφαιριστές Εθνικού Πειραιώς Κατηγορία:Προπονητές ποδοσφαίρου Ηλυσιακού Κατηγορία:Προπονητές ποδοσφαίρου Φωστήρα Κατηγορία:Αμυντικοί ποδοσφαιριστές Κατηγορία:Προπονητές ποδοσφαίρου Εθνικού Πειραιώς Κατηγορία:Προπονητές ποδοσφαίρου Παναιτωλικού Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Προπονητές ποδοσφαίρου Αστέρα Τρίπολης
Συνθήκη του Ορβιέτο
Η Συνθήκη του Ορβιέτο ήταν μία συμφωνία, που έγινε το 1281 μεταξύ του Καρόλου Α΄ της Σικελίας, του Τζιοβάνι Ντάντολο δόγη της Βενετίας και του Φίλιππου του Κουρτεν αί, τιτουλάριου Λατίνου αυτοκράτορα για την ανάκτηση της Λατινικής αυτοκρατορίας, με την ευλογία του πάπα. Προοριζόταν να αποκαταστήσει τη Λατινική κυριαρχία, τόσο πολιτικά όσο και εκκλησιαστικά στη Ρωμανία· το εγχείρημα ματαιώθηκε ένεκα του Πολέμου των Σικελικών Εσπερινών, ο οποίος εξέτρεψε τους πόρους του Καρόλου Α΄ στην ανάκαμψη της Σικελίας.
Το ιστορικό πλαίσιο
Ο Κάρολος Α΄ από καιρό φιλοδοξούσε να συγκροτήσει ένα μεσογειακό βασίλειο. Ήταν ένας μικρότερος αδελφός του Λουδοβίκου Θ΄ της Γαλλίας και είχε διευρύνει την επικράτειά του, την Προβηγκία, συμφωνώντας να ενεργήσει ως υπερασπιστής του πάπα ενάντια στους Χοενστάουφεν το 1263. Ανταμείφθηκε με το βασίλειο της Σικελίας ως παπικό φέουδο και σχεδόν αμέσως άρχισε να κοιτάζει προς τα ανατολικά για περαιτέρω εδάφη. Μετά δηλαδή την ήττα τού Μανφρέδου της Σικελίας το 1266, ο Κάρολος Α΄ έστειλε στρατό στην Ήπειρο για να καταλάβει την προίκα τής συζύγου τού Μανφρέδου, Ελένης Αγγελίνας.
Αυτό έφερε τον Κάρολο Α΄ σε σύγκρουση με τον Αυτοκράτορα Μιχαήλ Η΄ στο πεδίο της Αδριατικής. Ο Βαλδουίνος Β΄ του Κουρτεναί, τότε τιτουλάριος Λατίνος αυτοκράτορας, έκανε έναν φυσικό σύμμαχο. Αφού εκδιώχτηκε από την Κωνσταντινούπολη από τον Μιχαήλ Η΄ το 1261, ο Βαλδουίνος Β΄ ήταν πρακτικά άπορος και απελπισμένος για βοήθεια, ώστε να ανακτήσει την αυτοκρατορία του. Ο Κάρολος Α΄ δέχθηκε σε αυτό, αλλά με σημαντική τιμή: οι δύο υπέγραψαν τη Συνθήκη του Βιτέρμπο (1267) το 1267, όπου ο Κάρολος Α΄ συμφώνησε να βοηθήσει στην ανάκτηση της Λατινικής αυτοκρατορίας. με αντάλλαγμα την επικυριαρχία του πριγκιπάτου της Αχαΐας και άλλες σημαντικές παραχωρήσεις.
Ωστόσο η εισβολή στην Ιταλία από τον Κορραδίνο και η Η΄ Σταυροφορία συνδυάστηκαν για να καθυστερήσουν οποιαδήποτε παρέμβαση του Κάρολου Α΄. Υπό τον πάπα Γρηγόριο Ι΄ ξεκίνησαν διαπραγματεύσεις για την Ένωση της Καθολικής με την Ορθόδοξη Εκκλησία και απαγορεύθηκε οποιαδήποτε κίνηση του Καρόλου Α΄ εναντίον της Κωνσταντινούπολης. Ωστόσο ο πάπας ενθάρρυνε τον Κάρολο Α΄ να αγοράσει την αξίωση της Μαρίας της Αντιόχειας στο Βασίλειο της Ιερουσαλήμ το 1277, στο οποίο έστειλε ένα βάιλο για να κυβερνήσει στο όνομά του. Αυτό ήταν μέρος μιας παπικής στρατηγικής για τη διατήρηση του Βασιλείου της Ιερουσαλήμ, ενσωματώνοντάς το σε μια Μεσογειακή αυτοκρατορία, που θα ήταν σύμμαχος με τον γαλλικό βασιλικό Οίκο, ο οποίος θα παρείχε τους απαραίτητους πόρους για την άμυνα του βασιλείου. Το 1278 με μία διάταξη της συνθήκης του Βιτέρμπο, το Πριγκιπάτο της Αχαΐας υπήχθη επίσης στην άμεση εξουσία του.
Η ανάρρηση του πάπα Μαρτίνου Δ΄, που ήταν σε μεγάλο βαθμό υπό την επιρροή του Καρόλου Α΄, αφαίρεσε το τελευταίο εμπόδιο στις φιλοδοξίες του βασιλιά της Σικελίας. Ο νέος πάπας κήρυξε την Ένωση των Εκκλησιών ως αποτυχία, ανοίγοντας το δρόμο για τα σχέδια κατάκτησης τού Καρόλου Α΄. Όπως και η Συνθήκη του Βιτέρμπο (1267), η νέα συμμαχία εναντίον της Κωνσταντινούπολης θα ένωνε τα όπλα του Καρόλου Α΄ και της δυναστείας της Λατινικής αυτοκρατορίας (που τώρα εκπροσωπούσε ο Φίλιππος Α΄ του Κουρτεναί, αφού ο πατέρας του Βαλδουίνος Β΄ πέθανε το 1273) υπό την παπική επιδοκιμασία. Επιπλέον οι Βενετοί, οι οποίοι είχαν διαδραματίσει βασικό ρόλο στη Λατινική αυτοκρατορία, όμως δεν είχαν προσχωρήσει στη συνθήκη του Βιτέρμπο, τώρα θα εντασσόταν στη συμμαχία.
Οι προετοιμασίες
Όπως και η συνθήκη του Βιτέρμπο, η νέα συνθήκη υπογράφτηκε στο παπικό παλάτι, που ο πάπας Μαρτίνος Δ΄ είχε μεταφέρει στο Ορβιέτο· το Βιτέρμπο είχε τεθεί σε απαγόρευση, λόγω της φυλάκισης δύο καρδιναλίων. Ο δηλωμένος σκοπός του ήταν η εκθρόνιση του Μιχαήλ Η΄ Αυτοκράτορα των Ρωμαίων υπέρ του Φιλίππου και η επίτευξη της Ένωσης των Εκκλησιών, φέρνοντας την Ορθόδοξη Εκκλησία υπό την εξουσία του πάπα. Ωστόσο το πρακτικό της κίνητρο ήταν να αποκαταστήσει τη Λατινική αυτοκρατορία, υπό την κυριαρχία των Ανδεγαβών και να αποκαταστήσει τα Βενετικά εμπορικά προνόμια στην Κωνσταντινούπολη.
Σύμφωνα με τους όρους της συνθήκης ο Φίλιππος και ο Κάρολος Α΄ επρόκειτο να προμηθεύσουν 8.000 στρατιώτες και ίππους και επαρκή πλοία για να τους μεταφέρουν στην Κωνσταντινούπολη. Ο Φίλιππος, ο Δάνδολος και ο Κάρολος Α΄ ή ο γιος του τελευταίου Κάρολος τότε πρίγκιπας του Σαλέρνο, έπρεπε να συνοδεύσουν προσωπικά την αποστολή. Στην πράξη ο Κάρολος Α΄ θα είχε προμηθεύσει σχεδόν όλα τα στρατεύματα, καθώς ο Φίλιππος είχε λίγους ή καθόλου πόρους. Οι Βενετοί θα προμήθευαν 40 γαλέρες ως συνοδεία του στόλου εισβολής, ο οποίος επρόκειτο να πλεύσει από το Μπρίντιζι το αργότερο τον Απρίλιο του 1283. Όταν ο Φίλιππος θα αποκαθίστατο στον θρόνο, επρόκειτο να επιβεβαιώσει τις παραχωρήσεις της συνθήκης του Βιτέρμπο και τα προνόμια που παραχωρήθηκαν στη Βενετία κατά την ίδρυση της Λατινικής αυτοκρατορίας, συμπεριλαμβανομένης της αναγνώρισης του δόγη ως κυρίαρχου του «ενός τέταρτου και ενός όγδοου της Λατινικής Αυτοκρατορίας".
Ένα δεύτερο έγγραφο συντάχθηκε επίσης για να οργανώσει μία εμπροσθοφυλακή πριν από την κύρια αποστολή του 1283. Ο Κάρολος Α΄ και ο Φίλιππος θα προμήθευαν 15 πλοία και 10 μεταφορικά με περίπου 300 άνδρες και άλογα. Οι Βενετοί έπρεπε να παρέχουν 15 πολεμικά πλοία για επτά μήνες του έτους. Αυτές οι δυνάμεις θα πολεμούσαν εναντίον του Μιχαήλ Η΄ και "άλλων κατακτητών" της Λατινικής αυτοκρατορίας (μάλλον των Γενουατών) και θα συναντιόταν στην Κέρκυρα ως τις 1 Μαΐου 1282, ανοίγοντας το δρόμο για την κύρια εισβολή του επόμενου έτους.
Οι δύο συνθήκες υπογράφηκαν από τον Κάρολο Α΄ και τον Φίλιππο στις 3 Ιουλίου 1281. Επικυρώθηκαν από το δόγη της Βενετίας στις 2 Αυγούστου 1281.
Οι συνέπειες
Λίγες εβδομάδες μετά την υπογραφή της συνθήκης, ο πάπας Μαρτίνος αφόρισε τον Μιχαήλ Η΄. Έγιναν κατάλληλες προβλέψεις για την εκστρατεία και έλαβαν χώρα μερικές αψιμαχίες γύρω από την Εύβοια. Ο Νικηφόρος ηγεμόνας της Ηπείρου συνήψε επίσης συνθήκη με τον Κάρολο Α΄, τον Φίλιππο και τον Δάνδολο τον Σεπτέμβριο του 1281. Ωστόσο λίγο πριν ξεκινήσει η αποστολή, ξέσπασαν οι Σικελικοί Εσπερινοί (30 Μαρτίου 1282). Ο εμφύλιος πόλεμος που προέκυψε, χώρισε το βασίλειο της Σικελίας στα δύο: η νήσος Σικελία περιήλθε την Αραγωνία, ενώ ο Κάρολος Α΄ περιορίστηκε στο ηπειρωτικό μέρος του βασιλείου του στη νότιο Ιταλία· πέρασε το υπόλοιπο της ζωής του προσπαθώντας να ανακτήσει τη νήσο. Οι απόγονοί του θα συνέχιζαν να διατηρούν μία ολοένα και πιο αδύναμη εξουσία σε τμήματα της Λατινικής αυτοκρατορίας (όπως την Αχαΐα), αλλά ποτέ δεν πραγματοποιήθηκε κάποια μεγάλη εκστρατεία εναντίον της Κωνσταντινούπολης.
Βιβλιογραφικές αναφορές
Κατηγορία:13ος αιώνας στη Βενετική Δημοκρατία Κατηγορία:Συνθήκες της Βενετικής Δημοκρατίας Κατηγορία:Συνθήκες της Βυζαντινής Αυτοκρατορίας
Αθλητική Ένωση Καστοριάς
Η Αθλητική Ένωση Καστοριάς ήταν ποδοσφαιρικός σύλλογος με έδρα την Καστοριά. Ιδρύθηκε το 1985 με τη συγχώνευση των συλλόγων "Α.Γ.Σ. Κέλετρον Καστοριάς" και "Ελπίδες Καστοριάς", που είχαν πάρει τη 2η και 3η θέση , αντίστοιχα, στο προηγούμενο πρωτάθλημα της Ε.Π.Σ. Καστοριάς. Ο ΑΓΣ Κέλετρον, που ήταν η συνέχεια της Ορεστιάδας μετά τη συγχώνευση με τους Άρη και Ατρόμητο Καστοριάς κατά τη δημιουργία του ΑΓΣ Καστοριά, είχε κατακτήσει το πρωτάθλημα ΕΠΣΚ το 1980 και συμμετείχε στη Γ' Εθνική το 1980-81 και στη Δ' από το 1982 ως το 1984
Η νεοσύστατη ομάδα προσέλαβε ως προπονητή τον Γιώργο Παράσχο ,που αγωνιζόταν ως την προηγούμενη περίοδο στην Καστοριά. Κατέκτησε στην πρώτη της περίοδο το πρωτάθλημα της Ε.Π.Σ. Καστοριάς. Συμμετείχε στη Δ' Εθνική την περίοδο 1986-87. Υποβιβάσθηκε αμέσως και επέστρεψε την περίοδο 1990-91 παραμένοντας στην κατηγορία για τρεις χρονιές. Κατέγραψε άλλες τρεις συμμετοχές στο περιφερειακό πρωτάθλημα: το 1996-97(πρωταθλήτρια Ε.Π.Σ. Καστοριάς το 1996), την περίοδο 2000-01,(πρωταθλήτρια Ε.Π.Σ.Κ. το 2000 κέρδισε την άνοδο στο ειδικό πρωτάθλημα μεταξύ πρωταθλητών ΕΠΣ ), και τέλος, το 2002-03 με προπονητή τον Θεόδωρο Βόλτση, σαν δευτεραθλήτρια καθώς λόγω αναδιάρθρωσης ανέβηκαν στη Δ' Εθνική 2 και 3 ομάδες απο κάθε ΕΠΣ.
Ο σύλλογος έχει κατακτήσει 2 φορές το κύπελλο ΕΠΣΚ (1987 και 1997) κι έχει κι άλλες 4 συμμετοχές σε τελικό (1986,1990,2000,2003). Η ομάδα, πια, είναι ανενεργή και δε συμμετέχει σε καμία διοργάνωση.
Πηγές
Κατηγορία:Αθλητικοί σύλλογοι Καστοριάς Κατηγορία:Ιδρύσεις αθλητικών συλλόγων το 1985 Κατηγορία:Ιδρύσεις ποδοσφαιρικών ομάδων το 1985 Κατηγορία:Ανενεργές ποδοσφαιρικές ομάδες Ελλάδας
Ντιοντάτο
Καριέρα
Έχει κυκλοφορήσει δύο άλμπουμ στούντιο, E forse sono pazzo (LeNarcisse / Goodfellas) και A ritrovar bellezza (LeNarcisse / RCA / SonyMusic). Το 2014 συμμετείχε στο Φεστιβάλ Μουσικής του Σαν Ρέμο και κέρδισε τα Ιταλικά Μουσικά Βραβεία MTV για την Καλύτερη Νέα Γενιά, το Βραβείο "Deezer Band Of The Year" και το Βραβείο Fabrizio de André. Κέρδισε το φεστιβάλ μουσικής Sanremo 2020 με το τραγούδι "Fai rumore" και θα εκπροσωπήσει επίσης την Ιταλία στο διαγωνισμό τραγουδιού της Eurovision 2020.
Παραπομπές
Κατηγορία:Συμμετέχοντες στη Eurovision Κατηγορία:Ιταλοί τραγουδιστές
Ρουκ Ζουκ
Ρουκ Ζουκ είναι ο τίτλος της ελληνικής μεταφοράς του αμερικανικού τηλεπαιχνιδιού "Bruce Forsyth's Hot Streak". Το όνομα που χρησιμοποιήθηκε στην Ελλάδα προέρχεται από την ομότιτλη γερμανική εκδοχή του παιχνιδιού, που σημαίνει "στα γρήγορα", "τσάκα-τσάκα".
Στην Ελλάδα ξεκίνησε να προβάλλεται αρχικά με παρουσιάστρια τη Μαίρη Μηλιαρέση, στο MEGA, τον Απρίλιο του 1994 και ολοκληρώθηκε τον Ιούνιο του 1997. Το 2017 επανήλθε με νέα επεισόδια από τον τηλεοπτικό σταθμό ΑΝΤ1 και με παρουσιάστρια τη Ζέτα Μακρυπούλια. Στις 25 Δεκεμβρίου του 2017 η Μακρυπούλια και η Μηλιαρέση παρουσίασαν μαζί ένα Χριστουγεννιάτικο σπέσιαλ επεισόδιο.
Από το 2017 έως το 2021, προβαλλόταν την εποχή των Χριστουγέννων το Rouk Zouk Celebrity, η εκπομπή με σπέσιαλ επεισόδια, στα οποία συμμετέχουν διάσημοι από σειρές και εκπομπές με τα κέρδη να προορίζονται για φιλανθρωπικό σκοπό. Την τηλεοπτική σεζόν 2021-2022 η εκπομπή μετονομάστηκε σε Rouk Zouk Special και μεταδίδεται σε εβδομαδιαία βάση καθ' όλη τη διάρκεια της τηλεοπτικής σεζόν.
Κανόνες
Θέμα του παιχνιδιού είναι ο έλεγχος της ικανότητας των παικτών να συσχετίζουν μεταξύ τους λέξεις-έννοιες με σημασιολογική συνάφεια με όσο το δυνατόν μεγαλύτερη ταχύτητα. Στο παιχνίδι συμμετέχουν δύο ομάδες φίλων ή συγγενών (η σχέση τους είναι σημαντική βοήθεια, αφού μπορούν να αναφέρονται σε κοινά βιώματα) και στον πρώτο γύρο το παιχνίδι μοιάζει πολύ με το γνωστό επιτραπέζιο παιχνίδι "taboo". Όλοι οι παίχτες φορούν ακουστικά, για να μην ακούν τους συμπαίκτες τους και στον πρώτο παίκτη της ομάδας δίνεται μια λέξη, την οποία πρέπει να περιγράψει στο δεύτερο παίκτη χωρίς να χρησιμοποιήσει λέξεις παράγωγες ή με την ίδια ρίζα. Όταν ο δεύτερος παίχτης βρίσκει τη λέξη, πρέπει να την περιγράψει στον επόμενο, χωρίς να χρησιμοποιήσει τις λέξεις που ήδη χρησιμοποιήθηκαν από τον συμπαίκτη του κ.ο.κ. Σκοπός είναι να προλάβουν όλοι οι παίχτες να βρουν τη λέξη μέσα στον καθορισμένο χρόνο.
Με την επανεκκίνηση του παιχνιδιού από τον ΑΝΤ1, προστέθηκε στο αρχικό κόνσεπτ ένας νέος γύρος παιχνιδιού, η παντομίμα. Σε αυτόν τον γύρο ένας παίκτης από κάθε ομάδα πρέπει να περιγράψει τον τίτλο μίας ταινίας, ενός τραγουδιού ή μίας απλής φράσης στους συμπαίκτες του μέσα σε προκαθορισμένο χρόνο, χωρίς να μιλήσει. Τη σεζόν 2018-2019 τα δύο από τα τέσσερα θέματα της παντομίμας ήταν ομαδικά. Τη σεζόν 2019-2020 στα ομαδικά θέματα προστέθηκε η κατηγορία "τραγούδι" όπου οι παίκτες τραγουδούν στίχους του τραγουδιού και ο άλλος παίκτης πρέπει να βρει τον τραγουδιστή, ενώ προστέθηκε και η κατηγορία σκίτσο όπου οι παίκτες, αντί να περιγράψουν τη φράση ή τη λέξη, τη ζωγραφίζουν.
Ο τρίτος γύρος που ακολουθεί έχει το όνομα Rouk Zouk Classic Double και ακολουθεί τους κανόνες του πρώτου γύρου, με μόνη διαφορά ότι οι πόντοι που κερδίζουν οι ομάδες για κάθε σωστή απάντηση είναι περισσότεροι.
Τη σεζόν 2018-2019, προστέθηκε ένας ακόμα γύρος με τον τίτλο Tablet Word. Στον γύρο αυτόν οι παίκτες προσπαθούν να περιγράψουν στον πρώτο παίκτη κάθε ομάδας λέξεις που αρχίζουν από ένα συγκεκριμένο γράμμα, χωρίς όμως να κάνουν παντομίμα. Οι λέξεις εμφανίζονται κάθε φορά σε μία οθόνη τοποθετημένη σε κράνος που φοράει ο πρώτος παίκτης, ο οποίος πρέπει να μαντέψει τις λέξεις. Όποια ομάδα στο τέλος αυτού γύρου έχει συγκεντρώσει από όλο το παιχνίδι τους περισσότερους πόντους, περνάει στον τελικό.
Στον τελικό γύρο, δίνεται στους παίκτες μια λέξη ή μια φράση και πρέπει να βρουν όσες πιο πολλές συναφείς λέξεις μπορούν, από τις τέσσερις που έχει προτείνει ο αρχηγός της ομάδας. Αυτό επαναλαμβάνεται τρεις φορές. Στην τρίτη φορά ο αρχηγός προτείνει πέντε λέξεις, η μία εκ των οποίων κρύβεται από την παραγωγή. Αν οι παίκτες βρουν τις τέσσερις υπόλοιπες, διπλασιάζουν τα χρήματά τους και τους δίνεται η επιλογή είτε να τα διατηρήσουν και να σταματήσουν εκεί ή να τα ρισκάρουν για 5.000€ αρκεί να βρουν τη λέξη που έκρυψε ο υπολογιστής, με μία και μόνο προσπάθεια.
Η ομάδα που φτάνει στον τελικό, έχει δικαίωμα να συμμετάσχει σε 5 συνεχόμενα επεισόδια του παιχνιδιού, εκτός και αν χάσει από κάποια άλλη ομάδα.
Με την επανεκκίνηση του παιχνιδιού από τον ANT1, εφαρμόζεται στο παιχνίδι ένας μεγάλος τελικός στο τέλος της σεζόν, όπου μονομαχούν οι καλύτερες ομάδες της εκάστοτε σεζόν. Έτσι, αναδεικνύεται μια νικήτρια ομάδα όλου του κύκλου του Ρουκ Ζουκ.
Παγκόσμια Αποδοχή
Το τηλεπαιχνίδι στην Ελλάδα είναι ιδιαίτερα δημοφιλές και πολύ συχνά οι κανόνες του χρησιμοποιούνται και ανάμεσα σε φιλικές παρέες. Αντιθέτως, το αμερικάνικο τηλεπαιχνίδι Hot Streak στο οποίο βασίζεται η ελληνική εκδοχή, δεν είχε ιδιαίτερη επιτυχία αφού προβλήθηκε για μόλις 65 επεισόδια σε μία μικρή περίοδο από τον Ιανουάριο έως τον Απρίλιο του 1986 και έκτοτε δεν επιχειρήθηκε αναβίωσή του στην αμερικανική τηλεόραση.
Αντίστοιχη επιτυχία με την Ελλάδα για το συγκεκριμένο παιχνίδι υπήρξε στη Γερμανία, από όπου προέρχεται και το όνομα "Ρουκ Ζουκ". Το τηλεπαιχνίδι στη Γερμανία προβλήθηκε χωρίς διακοπή από το 1988 έως το 2000, επανήλθε για μία τηλεοπτική σεζόν το 2004 - 2005 και από το 2016 προβάλλεται εκ νέου.
Ο Ρούκι
Στην πρώτη περίοδο του παιχνιδιού στην ελληνική τηλεόραση, ο Ρούκι ήταν ένας ιδιαίτερα δημοφιλής χαρακτήρας που συνόδευε την παρουσιάστρια Μαίρη Μηλιαρέση. Επρόκειτο για ένα κινούμενο σχέδιο που εμφανιζόταν στο κάτω μέρος της οθόνης και προέτρεπε τους παίκτες να κάνουν γρήγορα στις απαντήσεις τους, ή σύμπασχε μαζί τους καθώς σε κάθε λανθασμένη απάντηση εμφανιζόταν να έκλαιγε. Ο Ρούκι αποσύρθηκε με την έλευση της νέας περιόδου του παιχνιδιού από τον ΑΝΤ1.
Πηγές
Κατηγορία:Ελληνικά τηλεπαιχνίδια
Ρίβερ Πλέιτ
Η Ρίβερ Πλέιτ (ισπανικά: River Plate) ή απλά Ρίβερ, είναι αθλητικό σωματείο της Αργεντινής με έδρα το Νούνιεζ, προάστιο του Μπουένος Άιρες.
Καλλιεργεί τα δημοφιλέστερα ομαδικά αθλήματα στη χώρα (ποδόσφαιρο, καλαθοσφαίριση, πετοσφαίριση, χόκεϊ επί χόρτου και χειροσφαίριση), είναι όμως γνωστή αποκλειστικά για την ποδοσφαιρική της ομάδα, πολυνίκη του Πρωταθλήματος Αργεντινής με 38 κατακτήσεις και επίσης κάτοχο τεσσάρων Κόπα Λιμπερταδόρες, ενός Διηπειρωτικού Κυπέλλου, ενός Κόπα Σουδαμερικάνα, τριών Ρεκόπα Σουδαμερικάνα, τριών Κυπέλλων Αργεντινής και ένα Κόπα Ιντεραμερικάνα. Συνολικά η Ρίβερ έχει κατακτήσει 18 διεθνείς τίτλους (12 αναγνωρισμένοι από ΟΥΕΦΑ και ΚΟΝΜΕΜΠΟΛ).
Το 2000, η Ρίβερ Πλέιτ τιμήθηκε από τη ΦΙΦΑ ως η ένατη κορυφαία ομάδα του 20ού αιώνα, η υψηλότερη κατάταξη αργεντίνικης ομάδας.
Ακόμη, η Ρίβερ Πλέιτ είναι στην πρώτη θέση της διαχρονικής βαθμολογίας του αργεντίνικου πρωταθλήματος, όντας η ομάδα με τις περισσότερες νίκες, λιγότερες ήττες, περισσότερους πόντους, γκολ και με την καλύτερη διαφορά τερμάτων στο πρωτάθλημα από το 1891. Επίσης είναι η ομάδα με τις περισσότερες νίκες στο Κόπα Λιμπερταδόρες.
Ίδρυση
Ο σύλλογος ιδρύθηκε το 1901 στη γειτονιά Λα Μπόκα της αργεντίνικης πρωτεύουσας. Ρίβερ Πλέιτ είναι η αγγλική ονομασία του ποταμού Ρίο ντε λα Πλάτα, στις όχθες του οποίου είναι κτισμένο το Μπουένος Άιρες. Δεν είναι εξακριβωμένο γιατί επιλέχθηκε αυτή η εκδοχή αντί της αυθεντικής ισπανικής - κατά την κυρίαρχη αντίληψη, οφείλεται σε κάποιον απ' τους ιδρυτές του συλλόγου, ο οποίος έμαθε ποδόσφαιρο παρακολουθώντας Άγγλους ναύτες να παίζουν στην προκυμαία του τοπικού παραποτάμιου λιμανιού, δίπλα σε κιβώτια που έγραφαν River Plate.
Χρυσές περίοδοι
Ολόκληρη η ιστορία της Ρίβερ Πλέιτ είναι γεμάτη τρόπαια και ποδοσφαιριστές παγκόσμιου βεληνεκούς, υπάρχουν όμως κάποιες περίοδοι που θα μπορούσαν να χαρακτηρισθούν χρυσές. Πιο συγκεκριμένα:
thumb|left|220px|Εντεκάδα της Ρίβερ το 1948
Με την αυγή του επαγγελματισμού, στις δεκαετίες '30 με '50, η Ρίβερ έφτιαξε μια ομάδα που σάρωνε τα εθνικά πρωταθλήματα, κατακτώντας τις 12 από τις 26 πρώτες διοργανώσεις! Η περίοδος αυτή χαρακτηρίσθηκε από παίκτες που αργότερα θα έκαναν μεγάλη καριέρα στην Ευρώπη όπως ο Ντι Στέφανο και ο Σίβορι, αλλά κυρίως από τη θρυλική «Μηχανή» (La Máquina), την ομάδα της δεκαετίας του '40 με κορυφαίο τον Χοσέ Μανουέλ Μορένο, η οποία έπαιξε πρώτη το ολοκληρωτικό ποδόσφαιρο που τελειοποίησαν δεκαετίες αργότερα οι Ολλανδοί του Γιόχαν Κρόιφ. Κορυφαία φυσιογνωμία της Μηχανής υπήρξε ο σέντερ-φορ Άνχελ Λαμπρούνα, πρώτος σκόρερ στην ιστορία του συλλόγου με 293 γκολ σε 515 αγώνες.
Η επόμενη πολύ καλή περίοδος ξεκίνησε το 1975 και έβαλε τέλος σε δεκαοχτώ χρόνια ξηρασίας. Με το Λαμπρούνα στη θέση του προπονητή και το νεαρό σέντερ-μπακ Ντανιέλ Πασαρέλλα να δεσπόζει εντός των γραμμών του γηπέδου, ο απολογισμός μιας συγκλονιστικής επταετίας ήταν 7 πρωταθλήματα σε 14 διοργανώσεις (στο τελευταίο ο Λαμπρούνα είχε αντικατασταθεί από την έτερη μεγάλη δόξα του παρελθόντος, τον Αλφρέδο Ντι Στέφανο).
Η περίοδος 1985–86 έχει μείνει χαραγμένη στην ιστορία της Ρίβερ ως η χρονιά που κατέκτησε τα πάντα - πρωτάθλημα Αργεντινής, το πρώτο Κόπα Λιμπερταδόρες και το Διηπειρωτικό Κύπελλο, ενώ είχε και τρεις παίκτες (Πούμπιδο, Ενρίκε, Ρουγιέρι) στη βασική ενδεκάδα της εθνικής ομάδας που στέφθηκε παγκόσμια πρωταθλήτρια στο Μουντιάλ του Μεξικού.
Με την επανακαθιέρωση των δύο πρωταθλημάτων ανά περίοδο, η Ρίβερ έχει να επιδείξει τίτλο τις περισσότερες χρονιές, έχοντας κατακτήσει 6 φορές την Απερτούρα και άλλες τόσες την Κλαουσούρα. Μάλιστα σε δύο περιόδους (1996-97, 1999-2000) κατέκτησε και τα δύο πρωταθλήματα, κάτι ιδιαίτερα δύσκολο βάσει του τρόπου που διεξάγονται. Αθλητές αυτής της περιόδου που διακρίθηκαν με τη φανέλα της Ρίβερ πριν μεταπηδήσουν στην Ευρώπη, είναι μεταξύ άλλων οι Σαντιάγο Σολάρι, Ερνάν Κρέσπο, Αριέλ Ορτέγα, Πάμπλο Αϊμάρ, Χαβιέ Σαβιόλα, Γκονσάλο Ιγουαΐν.
Επιστροφή στην Πριμέρα Ντιβισιόν
Ο Ματίας Αλμέυδα αποσύρθηκε ως παίκτης όταν η Ρίβερ υποβιβάστηκε, αναλαμβάνοντας στη συνέχεια ως προπονητής της ομάδας. Στην ομάδα επέστρεψαν οι Φερνάντο Καβενάγκι και Αλεχάντρο Ντομίνγκεζ. Τον Ιανουάριο του 2012, εντάχθηκαν οι Λεονάρντο Πόντσιο και Νταβίντ Τρεζεγκέ. Τον Ιούνιο του 2012 η Ρίβερ κατέκτησε τον τίτλο της κατηγορίας, κερδίζοντας την Αλμιράντε Μπράουν με 2-0 την τελευταία αγωνιστική, επιστρέφοντας στην Πριμέρα Ντιβισιόν για τη σεζόν 2012-13.
Επιτυχίες μετά τον υποβιβασμό
Το 2015 κατέκτησε το Λιμπερταδόρες έπειτα από 19 χρόνια. Στην φάση των ομίλων η Ρίβερ θα τερματίσει στην δεύτερη θέση πίσω από την φιναλίστ Τίγκρες. Στους αγώνες νοκ-άουτ θα αποκλείσει στην φάση των 16 την μισητή Μπόκα Τζούνιορς (1-0 στο Μονουμεντάλ, 3-0 έπειτα από τιμωρία της Μπόκα στο Μπομπονέρα), έπειτα την Κρουζέιρο 3-1 (ήττα 0-1 στο Μονουμεντάλ και νίκη 3-0 στο Μπέλο Οριζόντε) και στα ημιτελικά την Γκουαρανί 3-1 (2-0 στο Μονουμεντάλ και 1-1 στην Παραγουάη). Στον τελικό επιβλήθηκε της Τίγκρες με 3-0 (0-0 στο Μεξικό, 3-0 στο Μονουμεντάλ). Την ίδια χρονιά αγωνίστηκε στον τελικό του Παγκοσμίου Κυπέλλου Συλλόγων αλλά έχασε το τρόπαιο από την Μπαρτσελόνα (3-0).
Το 2019 έφτασε κοντά στην κατάκτηση του Λιμπερταδόρες για δεύτερη σερί χρονιά αλλά στον τελικό της Λίμα ηττήθηκε 2-1 με ανατροπή από την βραζιλιάνικη Φλαμένγκο.
Μονουμεντάλ - Σουπερκλάσικο
right|thumb|220px|Το στάδιο Μονουμεντάλ
Από το 1938 η Ρίβερ αγωνίζεται στο ιδιόκτητο στάδιο «Μονουμεντάλ» - επισήμως Estadio Monumental Antonio Vespucio Liberti, σε ακριβή μετάφραση Στάδιο προς τιμήν του Αντόνιο Βεσπούτσιο Λιμπέρτι, παλαιού προέδρου του συλλόγου. Από την ανέγερσή του μέχρι σήμερα έχει γνωρίσει πολλές ανακαινίσεις, με σημαντικότερη αυτή για το Μουντιάλ του '78, του οποίου φιλοξένησε τον τελικό. Είναι ένα από τα λίγα γήπεδα μεγάλης ποδοσφαιρικής ομάδας στην Αργεντινή, που διαθέτει πλήρη υποδομή για αγώνες στίβου. Στη σημερινή μορφή του έχει χωρητικότητα 70.054 θεατών.
Αιώνια αντίπαλος της Ρίβερ είναι η Μπόκα Τζούνιορς, η οποία εδρεύει στη συνοικία Λα Μπόκα, εκεί δηλαδή που πρωτοξεκίνησε η Ρίβερ. Οι μεταξύ τους αναμετρήσεις ονομάζονται Superclásico (Υπέρ-Ντέρμπι) και συγκαταλέγονται στα πιο φανατισμένα παιχνίδια παγκοσμίως. Συνηθέστερο προσωνύμιο του συλλόγου είναι το «Εκατομμυριούχοι» (Millonarios). Οφείλεται στο γεγονός ότι τα πρώτα χρόνια μετά την επαγγελματοποίηση του αργεντίνικου πρωταθλήματος (1931), η διοίκηση είχε ξοδέψει αμύθητα - για την εποχή - ποσά ώστε να χτίσει την ομάδα που δέσποζε έως τη δεκαετία του '50.
Τίτλοι
Διεθνείς τίτλοι
Εξωτερικοί σύνδεσμοι
Ρίβερ Πλέιτ Ρίβερ Πλέιτ  Κατηγορία:Ιδρύσεις ποδοσφαιρικών ομάδων το 1901 Κατηγορία:Ποδοσφαιρικές ομάδες του Μπουένος Άιρες
Οικοδομική γραμμή
Η οικοδομική γραμμή αποτελεί έννοια η οποία χρησιμοποιείται στην δόμηση. Στην Ελλάδα, οικοδομική γραμμή, σύμφωνα με τη παράγραφο 48 του Άρθρου 2 "Ορισμοί" του Ν. 4067/2012 ως η γραμμή που καθορίζεται από το εγκεκριμένο ρυμοτομικό σχέδιο και αποτελεί όριο της δόμησης στο οικοδομικό τετράγωνο προς τον κοινόχρηστο χώρο που το περιβάλλει. Περαιτέρω σύμφωνα με το ΥΠΕΚΑ η οικοδομική γραμμή συμβολίζεται με κόκκινη γραμμή
Κατηγορία:Δόμηση
Πρόγραμμα Βόγιατζερ
Το πρόγραμμα Βόγιατζερ (αγγλικά: Voyager, μτφ. ταξιδιώτης) είναι ένα αμερικανικό επιστημονικό πρόγραμμα που εκτόξευσε δύο μη επανδρωμένες διαστημικές αποστολές, τα ανιχνευτικά διαστημόπλοια Βόγιατζερ 1 και Βόγιατζερ 2. Αυτά ξεκίνησαν το 1977 για να επωφεληθούν από την ευνοϊκή ευθυγράμμιση των πλανητών κατά τη διάρκεια της δεκαετίας του 1970. Παρόλο που είχαν οριστεί επισήμως για να μελετήσουν μόνο τα πλανητικά συστήματα του Δία και του Κρόνου, οι διαστημικοί ανιχνευτές ήταν σε θέση να συνεχίσουν την αποστολή τους.
Ως προς το 2013, το Βόγιατζερ 1 κινούνταν με σχετική ταχύτητα ως προς τον Ήλιο με 17 χιλιόμετρα ανά δευτερόλεπτο. Το ποσό της διαθέσιμης ισχύος του διαστημόπλοιου έχει μειωθεί με την πάροδο του χρόνου, και δε θα είναι πλέον σε θέση να τροφοδοτήσει οποιαδήποτε συσκευή μέχρι το 2025.
Και οι δύο αποστολές Βόγιατζερ στο εξώτερο διάστημα έχουν συγκεντρώσει μεγάλες ποσότητες δεδομένων για τους αέριους γίγαντες του ηλιακού συστήματος, και τους δορυφόρους τους, για τους οποίους ελάχιστα ήταν προηγουμένως γνωστά. Επιπλέον, οι τροχιές των δύο διαστημικών σκαφών έχουν χρησιμοποιηθεί για να τεθούν όρια για την ύπαρξη τυχόν υποθετικών υπερ-Ποσειδώνιων πλανητών.
Αυτές οι δύο διαστημικοί ανιχνευτές κατασκευάστηκαν στο Jet Propulsion Laboratory στη Νότια Καλιφόρνια, και πληρώθηκαν από την Εθνική Υπηρεσία Αεροναυτικής και Διαστήματος (NASA), που επίσης πλήρωσε για τις εκτοξεύσεις τους από το Ακρωτήριο Κανάβεραλ, Φλόριντα, την παρακολούθηση τους, και ό,τι άλλο αφορά τους διαστημικούς ανιχνευτές.
ΦΚ Σμεντέρεβο 1924
Η '''Φ.Κ. Σμεντερέβο (ФК Смедерево) είναι ποδοσφαιρικός σύλλογος της Σερβίας.Έδρα της είναι το Φορτρές Στάντιουμ''' 17,200 θέσεων.Εδρέυη στην πόλη Σμεντερέβο.
Ιστορία
Ιδρύθηκε στις 6 Μαϊου 1924 σαν Srpsko akcionarsko rudarsko topioničarsko industrijsko društvo (SARTID) με χρώματα μπλε άσπρο και Γαλάζιο .Το 1944 άλαξε όνομα σε Μεταλάγκ και το 1946 σε Γεντίστοβο.Το 1949 πήρε το σημερινό της όνομα για να το ξαναλάξη το 1967 σε Μεταλούγκ και το 1976 ξανά σε '''Φ.Κ. Σμεντερέβο το 1992 ξανά σε SARTID και το 2004 ξανά σε Φ.Κ. Σμεντερέβο'''. Μέχρι το 1992 συμετείχε στα ερασιτεχνικά πρωταθλήματα της Σερβίας, τότε με την δυάληση της Γιουγκοσλαβίας Βρέθηκε στην Α΄Εθνική όπου παίζη μέχρι σήμερα.
Εξωτερικοί σύνδεσμοι
Σμεντερέβο Σμεντερέβο Σμεντερέβο Κατηγορία:Ιδρύσεις ποδοσφαιρικών ομάδων το 1924
Παγκόσμιο Πρωτάθλημα Στίβου Εφήβων 2018
Το Παγκόσμιο Πρωτάθλημα Στίβου 2018 Κάτω των 20 ήταν μια αθλητική διοργάνωση που πήρε μέρος από τις 10 μέχρι τις 15 Ιουλίου στην Τάμπερε της Φινλανδίας. Συμμετείχαν αθλητές γεννημένοι από τις 1 Ιανουαρίου 1999 και μετά. Οι Αγώνες διοργανώθηκαν επί πρωτοβουλία της IAAF.
Πίνακας Μεταλλίων
{{legend|#ccccff|Διοργανώτρια χώρα|border=solid 1px #AAAAAA}}
Παραπομπές
Κατηγορία:Παγκόσμιο Πρωτάθλημα Στίβου Κατηγορία:Στίβος το 2018 Κατηγορία:Αθλητισμός στη Φινλανδία
Καρμπάγιο
Παραπομπές
Κατηγορία:Πόλεις της Ισπανίας Κατηγορία:Γαλικία
Νίκος Κελαϊδής
Ξεκίνησε την αντισφαίριση από το Σπόρτιγκ Κλαμπ Αλεξάνδρειας και έπειτα, όταν η οικογένεια του μετακόμισε στην Αθήνα, εγράφη στον Όμιλο Αντισφαίρισης Αθηνών. Στην Αλεξάνδρεια διακρίθηκε σε αγώνες τζούνιορς και ταυτόχρονα φοιτούσε στο Αγγλικό κολέγιο της πόλης.
Με την εθνική ομάδα συμμετείχε στα Ντέιβις Καπ του 1973, 1974, 1975, 1976, 1977, 1978 και του 1979, με ρεκόρ 4 νίκες και 24 ήττες.
Έχει συμμετάσχει σε τουρνουά της Διεθνούς ομοσπονδίας με ρεκόρ 2 νίκες και 27 ήττες στο μονό και 3 νίκες και 20 ήττες στο διπλό. Το 1973 πήρε μέρος στο Αυστραλιανό όπεν και το Ρολάν Γκαρός όπου και στα δύο αποκλείστηκε στον πρώτο γύρο. Στο διεθνές τουρνουά του Ντίσελντορφ το 1966 αποκλείστηκε στον Β΄γύρο, σε αυτό της Ατλάντα το 1968 αποκλείστηκε στον Α΄γύρο. Συνεχίζει να παίρνει μέρος σε τουρνουά παλαιμάχων και στην σειρά παγκόσμιων τουρνουά της ATP.
Σαν προπονητής έχει δουλέψει στην εθνική ομάδα της Ελβετίας, στην εθνική ομάδα της Γαλλίας και της Ελλάδας και σε ακαδημίες στην Ουκρανία και Τουρκία.
Πηγές
Κατηγορία:Έλληνες αθλητές της αντισφαίρισης Κατηγορία:Αθλητές του ΟΑΑ Κατηγορία:Έλληνες προπονητές αντισφαίρισης Κατηγορία:Αθλητές αντισφαίρισης του Σπόρτιγκ Κλαμπ Αλεξάνδρειας Κατηγορία:Αιγύπτιοι αθλητές της αντισφαίρισης
Σουρίμι
thumb|250px|Σουρίμι με τη μορφή στικ καβουριού Το σουρίμι (ιαπωνικά: 擂り身 / すり身) είναι πάστα η οποία παράγεται από ψάρι ή άλλο κρέας. Είναι διαθέσιμη σε διάφορα σχήματα, μορφές και υφές, ώστε να χρησιμοποιείται ως απομίμηση τόσο σε υφή όσο και χρώμα του κρέατος του αστακού, του καβουριού και άλλων θαλασσινών.
Το σουρίμι περιέχει 76% νερό, 15% πρωτεΐνη, 6,9% υδατάνθρακες και 0,9% λιπαρά. Καθώς η πάστα που παράγεται είναι χωρίς γεύση, προστίθενται βελτιωτικά γεύσης. Ψάρια που χρησιμοποιούνται για την παραγωγή του σουρίμι περιλαμβάνουν τον γάδο, τον μπακαλιάρο, τον ξιφία, τα τιλάπια, το γαλατόψαρο και ο γαλέος. Το κρέας του ψαριού καθαρίζεται και ξεπλένεται ώστε να απομακρυνθούν οι οσμές. Στη συνέχεια πολτοποιείται φτιάχνοντας μία ζελατινώδη πάστα. Στη συνέχεια, ανάλογα με την επιθυμητή υφή και εμφάνιση, προστίθεται στην πάστα διάφορα υλικά, όπως άμυλο, ασπράδι αυγού, λάδι λαχανικών, σάκχαρα, σορβιτόλη, μπαχαρικά και άλλα, καθώς και ενισχυτικά γεύσης, όπως το όξινο γλουταμινικό νάτριο (MSG).
Παραπομπές
κατηγορία:Ιαπωνική κουζίνα κατηγορία:Τρόφιμα με βάση θαλασσινά Κατηγορία:Απομιμήσεις τροφών
Διόδοτος
Διόδοτος είναι ένα αρχαίο ελληνικό ανδρικό όνομα. Σε πηγές της ελληνικής ιστορίας αναφέρονται τα παρακάτω πρόσωπα που έφεραν το όνομα αυτό:
Κατηγορία:Αποσαφηνίσεις ονομάτων
Καδμείος
Το επίθετο Καδμείος ήταν αρχαία ελληνική θρησκευτική επίκληση του θεού Διονύσου στη Θήβα, όπου σύμφωνα με επιγραφή υπήρχε ναός του θεού. Ο Παυσανίας (Θ 12, 4) αναφέρει ότι το ξόανο του Καδμείου Διονύσου είχε πέσει από τον ουρανό.
Πηγή
Καδμειος
Λοντοβίκο Αγκοστίνι
Ο Λοντοβίκο Αγκοστίνι (Don Lodovico Agostini, 1534 - 20 Σεπτεμβρίου 1590) ήταν Ιταλός συνθέτης, τραγουδιστής, ιερέας και διδάσκαλος της Αναγέννησης.
Βιογραφία
Γεννήθηκε το 1534 στη Φερράρα. Άφησε πολλά μαδριγάλια, μοτέττες, Θείες Λειτουργίες και άλλα πολλά έργα. Ήταν άριστος τεχνίτης της μουσικής και το ύφος του συγκαταλέγεται στο Βενετικό ρυθμό. Απεβίωσε στις 20 Σεπτεμβρίου 1590 στη γενέτειρά του.
Εξωτερικοί σύνδεσμοι
Κατηγορία:Ιταλοί συνθέτες Κατηγορία:Συνθέτες της Αναγέννησης
Τρίγωνο (μουσικό όργανο)
Το τρίγωνο είναι ελληνικό μουσικό όργανο με τρεις γωνίες, φτιαγμένο από ατσάλι. Στην ελληνική παράδοση, το τρίγωνο χρησιμοποιείται κυρίως την περίοδο των Χριστουγέννων, από τα παιδιά που λένε τα κάλαντα. Μερικά παρόμοια ονόματα είναι τα εξής: καμπανάκι, σήμαντρο, σκάρα, σημαντήρι.
Παραπομπές
Κατηγορία:Κρουστά μουσικά όργανα
Υπουργείο Τουρισμού (αποσαφήνιση)
Ο όρος Υπουργείο Τουρισμού αποτελεί υπουργείο που ασχολείται με τον τουρισμό και χρησιμοποιείται σε διάφορες χώρες. Μπορεί να αναφέρεται σε:
Νήσος Εύα-Λιβ
Η νήσος Εύα-Λιβ (ρωσικά: Ева-Лив) είναι ρωσικό νησί στον Αρκτικό ωκεανό και ειδικότερα νησί του αρχιπελάγους της γης του Φραγκίσκου Ιωσήφ. Έχει έκταση 288 τετραγωνικά χιλιόμετρα και το ψηλότερο σημείο του νησιού βρίσκεται σε ύψος 381 μέτρων. Το νησί πήρε το όνομα του από την Εύα Νάνσεν, γυναίκα του Νορβηγού εξερευνητή Φρίντγιοφ Νάνσεν και διοικητικά ανήκει στην περιφέρεια Αρχάγγελσκ.
Πηγές
Κατηγορία:Περιφέρεια Αρχάγγελσκ Ευα-Λιβ
Έβα Φουνκ
Η Έβα Ρόουζ-Μαρί Φουνκ Μπέσκοου (σουηδικά: Eva Rose-Marie Funck Beskow, 28 Μαΐου 1956) είναι Σουηδή ηθοποιός φωνής, παρουσιάστρια παιδικών τηλεοπτικών εκπομπών και μαριονοπαίχτρια. Γεννήθηκε στη Στοκχόλμη. Το 2008, βραβεύτηκε με το Kristallen βραβείο για την Καλύτερη Τηλεοπτική Εκπομπή και το 2009 με το μεγάλο βραβείο του Reftec. Υπήρξε παντρεμένη με τον Τόμας Φανκ, γνωστό Σουηδό συγγραφέα.
Παραπομπές
<References/>
Εξωτερικοί σύνδεσμοι
Κατηγορία:Σουηδές ηθοποιοί φωνής
Άνθιμος της Νάπολης
Ο Άνθιμος (πέθανε το 818 ) ήταν Βυζαντινός δουξ της Νάπολης από το 801 έως περίπου το 818. Ο Άνθιμος εκμεταλλευόμενος την αποδυνάμωση του Βυζαντίου, όπου ήταν επαρχία του το δουκάτο, συμπεριφέρθηκε ως ανεξάρτητος κυβερνήτης, αλλά έχασε τον έλεγχο στις δικές του πόλεις, Γκαέτα και Αμάλφι.
Στις αρχές της θητείας του, ο βυζαντινός πατρίκιος της Σικελίας Γρηγόριος, ζήτησε τη βοήθειά του για την απομάκρυνση των Σαρακηνών πειρατών που λεηλατούσαν τις ακτές της Σικελίας. Ο Άνθιμος διατήρησε την ουδετερότητα του και αρνήθηκε. Το 812, ο Έλληνας ναύαρχος που στάλθηκε για την καταπολέμηση αυτών των κουρσάρων ζήτησε βοήθεια από όλους τους κατοίκους της ακτής του Τυρρηνικού, συμπεριλαμβανομένων εκείνων των Γκαέτα και Αμάλφι, οι οποίοι δέχτηκαν, ενώ η Νάπολη αρνήθηκε. Έτσι, οι υπήκοοι της Νάπολης είχαν δηλώσει την ανεξαρτησία τους από αυτήν, ακόμη και όταν η Νάπολη αποσπάστηκε από τη βυζαντινή κυριαρχία.
Πηγές
Κατηγορία:Βυζαντινοί διοικητές της Νάπολης Κατηγορία:Βυζαντινοί δούκες Κατηγορία:Βυζαντινοί στρατηγοί Κατηγορία:Βυζαντινοί του 9ου αιώνα Κατηγορία:Δούκες της Νάπολης
Bentley
Η Μπέντλεϊ (Αγγλικά: Bentley Motors Limited) είναι βρετανική αυτοκινητοβιομηχανία κατασκευής υπερπολυτελών μοντέλων σεντάν, κουπέ και SUV. Ιδρύθηκε στις 18 Ιανουαρίου 1919, όταν την κατείχε ο Γουόλτερ Όουεν Μπέντλεϊ. Στην αρχή κατασκεύαζε μηχανές πολεμικών αεροπλάνων, καθώς είχε ξεσπάσει ο Α΄ Παγκόσμιος Πόλεμος. Η πιο γνωστή και δημοφιλής μηχανή ήταν η «Bentley BR1», η οποία απέδιδε 130 άλογα και η τιμή της έφτανε τις 907 λίρες. Το 1931 εξαγοράστηκε από την Rolls-Royce, ενώ το 1998 εξαγοράστηκε από τον Όμιλο Volkswagen και η συμφωνία τους ισχύει μέχρι και σήμερα. Η έδρα της εταιρείας βρίσκεται στην πόλη Κρου (Crewe) της Αγγλίας.
Ως ανεξάρτητη αυτοκινητοβιομηχανία
Η αρχή έγινε όταν τα αδέλφια Μπέντλεϊ ξεκίνησαν να πουλάνε αυτοκίνητα γαλλικής προέλευσης, μόνο που έβαζαν το επώνυμό τους ως μάρκα αυτοκινήτου. Αυτό γινόταν πριν ξεσπάσει ο Α΄ Παγκόσμιος Πόλεμος. Το 1919 ιδρύουν μαζί την Bentley Motors Ltd. Έτσι άρχισαν να κατασκευάζουν την πρώτη τους μηχανή, την οποία είχαν σκοπό να εμφανίσουν σε σόου στο Λονδίνο. Η μηχανή τούς βοήθησε πάρα πολύ, με αποτέλεσμα τον Ιούνιο του 1920 να αρχίσουν οι πελάτες να την προτιμούν. Παρ' όλα αυτά όμως, δεν είχαν ακόμα τα αναγκαία κεφάλαια για να κατασκευάσουν τα πρώτα τους αυτοκίνητα και έτσι μέχρι το 1921 δεν μπόρεσαν να κάνουν τίποτα παρά μόνο να πωλούν αυτή τη μηχανή που τους έκανε γνωστούς σε όλη τη χώρα.
Τον Οκτώβριο του 1919 παρουσίασαν ένα σασί στο Διεθνές Σαλόνι Αυτοκινήτου στο Λονδίνο. Τότε ο Clive Gallop σχεδίασε έναν καινοτόμο κινητήρα με 4 βαλβίδες ανά κύλινδρο, για το σασί. Μέχρι τον Δεκέμβριο, ο κινητήρας ήταν έτοιμος και είχε τεθεί σε λειτουργία. Οι πρώτες παραδόσεις αυτοκινήτων επρόκειτο να ξεκινήσουν τον Ιούνιο του 1920, αλλά η εξέλιξη χρειάστηκε μεγαλύτερο χρονικό διάστημα από αυτό που είχαν σχεδιάσει, και τελικώς μετατέθηκαν για τον Σεπτέμβριο του 1921. Η ανθεκτικότητα των πρώτων αυτοκινήτων της εταιρείας Bentley κέρδισε ευρεία αναγνώριση, σε βαθμό που έλαβαν μέρος σε αγώνες αναρρίχησης λόφων, καθώς και στον αγώνα στα Brooklands.
Ως θυγατρική του Ομίλου Volkswagen
Το 1998, η Bentley εξαγοράστηκε από τον Όμιλο Volkswagen και παραμένει μέχρι σήμερα μία από τις κορυφαίες σε πρεστίζ εταιρείες του Ομίλου. Μετά την εξαγορά της, η Volkswagen δαπάνησε 500 εκατομμύρια στερλίνες (845 εκατομμύρια δολάρια) για να εκσυγχρονίσει το εργοστάσιο στο Κρου και να αυξήσει την χωρητικότητα παραγωγής του. Μάλιστα αναφέρθηκε ότι η Volkswagen επένδυσε συνολικά σχεδόν 2 δισεκατομμύρια δολάρια στη Bentley για την αναγέννησή της.
Ήδη από τα πρώτα χρόνια μετά την εξαγορά, οι πωλήσεις της Bentley σημείωσαν και εξακολουθούν να σημειώνουν συνεχή άνοδο, ενώ επωφελήθηκε σημαντικά από την τεχνογνωσία του Ομίλου Volkswagen και απέκτησε κοινό μηχανικό υπόβαθρο με κάποια άλλα κορυφαία μοντέλα στον Όμιλο. Ωστόσο, συνέχισε την καριέρα της ως εταιρεία υπερπολυτελείας και διατήρησε την αισθητική της ταυτότητα, σε πιο δυναμική όμως εκδοχή, με αποτέλεσμα να αποκτήσει ένα ακόμα πιο νεανικό ίματζ, προσελκύοντας το ενδιαφέρον και εύπορων αγοραστών πιο νεανικών ηλικιών.
Στις 10 Νοεμβρίου 2020, η Bentley ανακοίνωσε επίσημα ότι μέχρι το 2026 θα προσφέρει αποκλειστικά υβριδικά αυτοκίνητα και ότι μέχρι το έτος 2030 όλα τα νέα μοντέλα της θα είναι αμιγώς ηλεκτρικά.
Εξωτερικοί σύνδεσμοι
Κατηγορία:Βρετανικές αυτοκινητοβιομηχανίες Κατηγορία:Βρετανικά εμπορικά σήματα
Ξύλινο Ικαρίας
Το Ξύλινο είναι μικρός οικισμός του Δήμου Ικαρίας στην Ικαρία, που βρίσκεται στις βορειοανατολικές πλαγιές του βουνού Αθέρας, σε απόσταση περίπου 10 χλμ. Β.-ΒΑ. από τον Άγιο Κήρυκο, ανάμεσα στο Περδίκι (Β.-ΒΔ.) και το Καταφύγι (Ν.-ΝΔ.). Ως ξεχωριστός οικισμός αναφέρεται επίσημα για πρώτη φορά το 2011 να απογράφεται στο δήμο Ικαρίας. Σύμφωνα με το Πρόγραμμα «Καλλικράτης» ανήκει στην κοινότητα Αγίου Κηρύκου που υπάγεται στη δημοτική ενότητα Αγίου Κηρύκου του Δήμου Ικαρίας και σύμφωνα με την απογραφή του 2011 απογράφησαν 16 κάτοικοι.
Παραπομπές
Κατηγορία:Δήμος Ικαρίας
Διαγωνισμός Τραγουδιού Eurovision 1969
Ο Διαγωνισμός Τραγουδιού της Eurovision 1969 ήταν ο 14ος στη σειρά.
Τέσσερις χώρες (το Ηνωμένο Βασίλειο, η Ισπανία, η Ολλανδία και η Γαλλία) κέρδισαν τον διαγωνισμό, την πρώτη φορά που σημειώθηκε μια κατάσταση ισοπαλίας. Ωστόσο, δεν υπήρχε τότε κανένας κανόνας για την κάλυψη μιας τέτοιας πιθανότητας, και οι τέσσερις χώρες ανακηρύχθηκαν κοινές νικήτριες.
Μικρασιατική Καταστροφή
thumb|300px|Έλληνες θύματα των σφαγών στη [[Σμύρνη το 1922]]
Διαγωνισμός Τραγουδιού Eurovision 1969
Η νίκη της Γαλλίας ήταν τέταρτη. Η Γαλλία έγινε η πρώτη χώρα που κέρδισε το διαγωνισμό τέσσερις φορές. Η νίκη της Ολλανδίας ήταν η τρίτη. Η Ισπανία και το Ηνωμένο Βασίλειο κέρδισαν για δεύτερη φορά. Και ήταν η πρώτη φορά που οποιαδήποτε χώρα (στην προκειμένη περίπτωση η Ισπανία) είχε νικητήρια συμμετοχή της Eurovision δύο χρόνια στη σειρά.
Μικρασιατική Καταστροφή
Ο όρος Μικρασιατική Καταστροφή είναι όρος που έχει υιοθετηθεί από την ελληνική ιστοριογραφία για να περιγράψει τα αποτελέσματα της Μικρασιατικής Εκστρατείας στην Ελλάδα και στον ελληνισμό γενικότερα.
Φρειδερίκος Β΄ της Σαξονίας
Ο Φρειδερίκος Β΄ o ευγενής (γερμ.: Frederick II der sanftmütige, 22 Αυγούστου 1412 - 7 Σεπτεμβρίου 1464) ήταν εκλέκτορας της Σαξονίας (1428-64) και λάντγκραβος της Θουριγγίας (1440-45).
Μικρασιατική Καταστροφή
Συγκεκριμένα αναφέρεται στο τέλος του ελληνοτουρκικού πολέμου του 1919-22, τη φυγή από την Τουρκία της ελληνικής διοίκησης, που είχε εγκατασταθεί στα δυτικά μικρασιατικά παράλια, κατά τη Συνθήκη των Σεβρών, όπως και τη σχεδόν άτακτη υποχώρηση του ελληνικού στρατού μετά την κατάρρευση του μετώπου και τη γενικευμένη πλέον εκδίωξη και εξόντωση μεγάλου μέρους του ελληνικού και χριστιανικού πληθυσμού της Μικράς Ασίας. Συνολικά, το φθινόπωρο του 1922 έφθασαν στην Ελλάδα περίπου 900.000 Μικρασιάτες πρόσφυγες.
Διαγωνισμός Τραγουδιού Eurovision 1969
Τόπος διεξαγωγής
Ο διαγωνισμός του 1969 έγινε στην όπερα Τεάτρο Ρεάλ της Μαδρίτης. Το θέατρο άνοιξε ξανά το 1966 ως θέατρο συναυλιών και ως το κύριο θέατρο για την Ισπανική Εθνική Ορχήστρα και για τη Συμφωνική Ορχήστρα του RTVE. Στον τελικό χρησιμοποιήθηκε στη σκηνή ένα μεταλλικό γλυπτό που φιλοτεχνήθηκε από τον σουρεαλιστή ζωγράφο Σαλβαδόρ Νταλί.
Μικρασιατική Καταστροφή
Ο πλήρης απολογισμός της καταστροφής αυτής που συντελέσθηκε ιστορικά σε δύο περιόδους, (αμφότερες τετραετίες), 1914-1918 και 1920-1924 είναι πράγματι πολύ δύσκολος. Οι αρπαγές και οι λεηλασίες σπιτιών και περιουσιών, οι γεωργικές και κτηνοτροφικές καταστροφές, το γκρέμισμα σχολείων, ναών και άλλων ευαγών ιδρυμάτων, η καταστροφή βιοτεχνικών και βιομηχανικών επιχειρήσεων, με τον παράλληλο ευτελισμό κάθε ανθρώπινης αξιοπρέπειας στον οποίο περιλαμβάνονταν βασανισμοί αιχμαλώτων, ακρωτηριασμοί, θανάτωση βρεφών, βιασμοί, η ηθική οδύνη υπό το κλίμα του τρόμου και της απειλής του θανάτου, αλλά και ατέλειωτες πορείες στα περιώνυμα "τάγματα εργασίας", με άγνωστο αριθμό ανθρώπων που χάθηκαν σ' αυτά, οι απαγχονισμοί, τα δημόσια λυντσαρίσματα, καθώς και οι εκτελέσεις με αποφάσεις των τουρκικών Δικαστηρίων της Ανεξαρτησίας δεν έχουν μέχρι σήμερα ερευνηθεί πλήρως.
Η εκστρατεία στη Μικρά Ασία
thumb|340px|Οι σύνεδροι στο [[Σύνοδος Ειρήνης του Παρισιού (1919)|Παρίσι]] Αμέσως μετά τη λήξη του Α' Παγκοσμίου πολέμου (1918) ξεκίνησαν οι εργασίες στη Σύνοδο Ειρήνης στο Παρίσι μεταξύ των νικητριών χωρών, ανάμεσα σε αυτές και την Ελλάδα. Ύστερα από αγγλική και γαλλική συμφωνία, η 1η μεραρχία του ελληνικού στρατού υπό τις διαταγές του συνταγματάρχη Νικόλαου Ζαφειρίου αποβιβάστηκε στη Σμύρνη στις 2 Μαΐου του 1919 με σκοπό να εγκαταστήσει ελληνική διοίκηση -υπό συμμαχικό έλεγχο- και να προστατεύσει τους χριστιανικούς, και όχι μόνο, πληθυσμούς από ατάκτους και από αυθαιρεσίες της οθωμανικής διοίκησης. Άλλωστε βρισκόταν ήδη από το 1914 διαδικασία εκκαθάρισης όλων των μη μουσουλμανικών στοιχείων. Ο ελληνικός πληθυσμός της Σμύρνης υποδέχθηκε με ενθουσιασμό τα ελληνικά στρατεύματα, θεωρώντας τα προμήνυμα για την παραχώρηση της πόλης στην Ελλάδα. Τους επόμενους μήνες συγκροτήθηκε στρατιωτική μεραρχία με έδρα τη Σμύρνη υπό τον συνταγματάρχη Αλέξανδρο Μαζαράκη-Αινιάν. Τουρκικές αντάρτικες δυνάμεις αρνήθηκαν όμως να δεχθούν την ελληνική διοίκηση και ξεκίνησαν ανταρτοπόλεμο, με αποτέλεσμα η απόβαση του ελληνικού στρατού να μετατραπεί σε μακρόχρονη εκστρατεία.
Παράλληλα, στη Συμμαχική Συνδιάσκεψη στο Παρίσι συζητιόταν η τύχη της καταρρέουσας Οθωμανικής Αυτοκρατορίας και των εδαφών της. Τον Μάρτιο του 1920 το ελληνικό στρατηγείο μεταφέρθηκε από τη Θεσσαλονίκη στη Σμύρνη υπό τον Λεωνίδα Παρασκευόπουλο. Ύστερα από πιέσεις του Ελευθέριου Βενιζέλου οι Μεγάλες Δυνάμεις έδωσαν διστακτικά τη συγκατάθεση τους για προέλαση του ελληνικού στρατού στην ενδοχώρα της Μικράς Ασίας. Τον Αύγουστο του 1920 υπογράφηκε τελικά η Συνθήκη των Σεβρών, με την οποία γινόταν η οριστική παραχώρηση όλης της Θράκης (σχεδόν μέχρι την Κωνσταντινούπολη), καθώς και η παραχώρηση της διοίκησης της περιοχής της Σμύρνης για 5 έτη στην Ελλάδα (με το δικαίωμα ενσωμάτωσής της μετά από δημοψήφισμα). Μέχρι τις 10 Αυγούστου θα ακολουθούσε και η προσάρτηση της Ανατολικής Θράκης, αλλά και επίσημα των νησιών του Αιγαίου, τα οποία ήδη κατείχε η Ελλάδα από τους Βαλκανικούς. Επίσης ο Βενιζέλος είχε έρθει και σε μυστική συμφωνία με την Ιταλία (Σύμφωνο Βενιζέλου - Τιττόνι), αν και η συμφωνία αναιρέθηκε από την Ιταλία το καλοκαίρι του 1920.
Παράλληλα με τις επιτυχίες της ελληνικής διπλωματίας και του ελληνικού στρατού, στο τουρκικό στρατόπεδο επικρατούσε εμφύλια διαμάχη μεταξύ της στρατιωτικής και πολιτικής εξουσίας. Ο Κεμάλ Ατατούρκ είχε επαναστατήσει κατά του σουλτάνου Μωάμεθ ΣΤ΄ και είχε συγκροτήσει, με τη σύμφωνη γνώμη της τουρκικής εθνοσυνέλευσης, κυβέρνηση. Μια από τις πρώτες του κινήσεις ήταν η μεταφορά της πρωτεύουσας από την Κωνσταντινούπολη, η οποία είχε καταληφθεί από τα συμμαχικά στρατεύματα, στην Άγκυρα. Από εκεί ο Ατατούρκ οργάνωσε συστηματικότερα την αντεπίθεση του προς δυτικά (Έλληνες) και ανατολικά (Αρμένιους). Επιπλέον είχε καταφέρει να υπογράψει συμφωνίες με τη Σοβιετική Ένωση, και αργότερα μυστικά με Γαλλία και Ιταλία, έτσι ώστε να ισχυροποιήσει τη θέση του.